Elezion regionai in Lombardia del 2018

I **Elezion regionai in Lombardia del 2018** gh'è staa  el 4 de marz del 2018, insemma ai elezion politich, per elegg el successor del Robert Maron, che l'ha renonziaa a 'na segonda candidatura.

## Sistema elettoral
La legg elettorala lombarda a l'è derivàda de la legg nazionala Tatarella.

I consiliee, 80, a hinn elegiuu in bas di list provinciai, cont on scagn reservaa al President e vun al primm mìnga elegiuu. I àlter 78 a hinn scernii di list  provinciai. Per prima voeulta a l'è abolii el listin regional.

I list ligaa al vincitor ciappen on premi de almen 45 segg, dividuu cont el Metod D'Hondt, doperaa anca per i segg de l'opposizion.

I partii poeu dividen i segg in di list provinciai, che han el vot de preferenza.

## Candidaa
*Attilio Fontana: ex sindegh de Vares, a l'è sostegnuu de Forza Italia, Liga Nord, Fredej d'Italia, Nunch cont l'Italia, Energie per l'Italia, Partii Pensionaa e de la Lista Fontana Presidente, fada di esponent de Revoluzion Cristiana, Moviment Nazional per la Sovranità, Pro Lombardia e de la società civil.
*Giorgio Gori, sindegh de Bèrghem, l'è sostegnuu del Partii Democrategh, Lombardia Progressista - Sinistra per Gori, Pussee d'Europa, Civica Popolar, Insemma, Lista civica per Gori Presidente e Obiettiv Lombardia per i Autonomie, lista che la reppresenta i zon de montagna de la Lombardia che domanden pussee autonomia
*Dario Violi, supportaa del Movimento 5 Stelle
*Giulio Arrighini, sostegnuu del Grande Nord
*Onorio Rosati, sostegnuu de Liber e Inguai
*Massimo Gatti per Sinistra per la Lombardia
*Angela De Rosa per CasaPound

## Programma
### Attilio Fontana
El programma de l'Attilio Fontana el voeur completà el percors autonomista scominciaa cont el Referendum del 22 de ottober in l'ambit de 'na pussee granda revision di autonomij locai lombard. 

Alter pont important del programma del Fontana a l'è la lotta per la sicurezza e contra di moschee abusiv e per la fin de l'immigrazion clandestina.

A hinn anca insubii di sussidi per i cittadin in difficoltà e i cà de l'ALER a gratis per quej con pussee de 70 agn.

### Giorgio Gori
El Giorgio Gori el l'insubiss de  portà innanz el process autonomista e de reformà i provincc, de accorpà e de dàgh pussee de poder e de volzà el roeul de la Lombardia in Europa.

El voeur ona semplificazion de la burocrazia e di facilitazion per i PMI e i agricoltor.

A nivell coltural el ved la coltura, anca imprenditoriala, 'me element de coesion e 'l critica la manera de tutelà la lengua lombarda de la gionta precedenta, e 'l denonzia 'na scarsità de fond.

Come la pupart di candidaa a l'è insubii on miôrà di straport publich, cont la messa a gara del servizzi.

### Dario Violi
El Moviment 5 Stell l'insubiss on pian anti-corruzion per la Lombardia e 'l voeur completà el percors autonomista lombard e dà pussee ai ent locai, cont on oeugg special per quej de montagna, de che voeur fà l'assessoraa. A l'è insubii el referendum con vot elettronich per tucc i oeuver che pesen per pussee del 10% del bilancc.

L'insubiss anca de investì pussee in sui straport, cont di integrazion tariffari e di oeuver selettiv 'me di deviatoi e raddobbi in sui tratt speciai. El voeur pontà anca pussee in su la coltura, cont di investiment pussee grand e la regionalizzazion del sistema bibliotecari e regolamentà l'attività de lobbying, sbassà i stipendi, i vitalizzi e i privilegi del Consili Regional.

### Giulio Arrighini
El Grande Nord el gh'ha on programma federalista e a favor de dà pussee autonomia a la Lombardia.

El partii el voeur lottà contra l'immigrazion clandestina e de favorì quella regolara.

El candidaa l'ha deciaraa de vorè ridù el numer di Consiliee Regionai de 80 a 12.

### Onorio Rosati
El programma de Liber e Inguai el ponta assee in su la tutela e la creazion del lavorà, in su la sanità, publega, e in sul welfare. L'insubiss de abolì la reforma lombarda in sui malattij cronich, la legg anti-moschee e dà a la Region la gestion di migrant, incoeu in man ai privaa.

El partii el voeur anca pontà in sui straport publich, mett a gara el servizzi ferroviari regional e fà pussee pist ciclabil.

### Massimo Gatti
El programma del Sinistra per la Lombardia el voeur mett on reddit minim garantii, abolì el ticket, aumentà i cà popolar e sbassà el consum de soeul. El voeur anca pontà in sul straport pubbligh e mett el biliett unich integraa.

### Angela De Rosa
El programma de CasaPound el mett al center el sostegn economich e social ai cittadin e ai impres italian cont ona lotta a l'immigrazion clandestina e de volzà e fà pussee bona l'edilizia popolar.

## Sondagg

## Resultaa

## Consiliee elegiuu

## Riferiment
*Il 4 marzo si vota anche per le regionali di Lazio e Lombardia
*Elezioni Regionali Lombardia 2018 | Candidati | Quando si vota, tutte le informazioni
*«Decisione personale e autonoma» Maroni lascia, il candidato sarà Fontana
*Lombardia, Gori candidato senza primarie
*Dario Violi sarà il candidato del Movimento 5 Stelle a presidente della Regione Lombardia
*Il Grande Nord candida Arrighini al Pirellone 
*LeU corre da sola e candida Rosati
*Elezioni lombarde del 4 marzo: Comunicato del Direttivo
*Elezioni regionali in Lombardia: 7 candidati. Ecco chi sono e le liste 
*Elezioni Regionali 2018 Lombardia, Massimo Gatti si candida presidente per "Sinistra per la Lombardia"
*Regionali Lombardia, anche CasaPound tenta la corsa con Angela De Rosa
*Legge elettorale ed elezioni regionali
*Programma de l'Attilio Fontana 
*Programma del Dario Violi 
*Regionali Lombardia, c'è anche Grande Nord: il candidato è Giulio Arrighini
*Il Grande Nord di Arrighini sfida la Lega sull'immigrazione
*Manifest eletorai coi liste di candidaa per provincia, sitt de la Region Lombardia
*Programma - Onorio Rosati 
*Regionali Lombardia, presentati liste e programma di Sinistra per la Lombardia
* ELEZIONI REGIONALI LOMBARDE: IL PROGRAMMA DI ANGELA DE ROSA DI CASAPOUND
*Programma di coalizione di Giorgio Gori

## Vos corelaa
*Elezion politegh italian del 2018
*Referendum consultiv del 2017 in Lombardia